CELEX: 62012FB0028
Language: el
Date: 2013-06-25 00:00:00
Title: Υπόθεση F-28/12: Διάταξη του Δικαστηρίου Δημόσιας Διοίκησης (πρώτο τμήμα τμήμα) της 25ης Ιουνίου 2013 — Marcuccio κατά Επιτροπής (Υπαλληλική υπόθεση — Αίτημα διαγραφής μιας φράσεως από ιατρική έκθεση — Ατύχημα ή επαγγελματική ασθένεια — Σιωπηρή απόρριψη του αιτήματος)

31.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 252/51
            
         Διάταξη του Δικαστηρίου Δημόσιας Διοίκησης (πρώτο τμήμα τμήμα) της 25ης Ιουνίου 2013 — Marcuccio κατά Επιτροπής
   (Υπόθεση F-28/12) (1)
   
   (Υπαλληλική υπόθεση - Αίτημα διαγραφής μιας φράσεως από ιατρική έκθεση - Ατύχημα ή επαγγελματική ασθένεια - Σιωπηρή απόρριψη του αιτήματος)
   2013/C 252/93
   Γλώσσα διαδικασίας: η ιταλική
   
      Διάδικοι
   
   
      Προσφεύγων: Luigi Marcuccio (Tricase, Ιταλία) (εκπρόσωπος: G. Cipressa, δικηγόρος)
   
      Καθής: Ευρωπαϊκή Επιτροπή (εκπρόσωποι: C. Berardis-Kayser και G. Gattinara, επικουρούμενοι από A. Dal Ferro, δικηγόρο)
   
      Αντικείμενο
   
   Ακύρωση της σιωπηρής αποφάσεως περί απορρίψεως του αιτήματος του προσφεύγοντος, πρώτον, για διαγραφή μίας φράσεως από την ιατρική έκθεση της 28ης Φεβρουαρίου 2008, δεύτερον, για εκ νέου αποστολή νέας εκθέσεως διορθωμένης συναφώς σε ιατρό επιλογής του προσφεύγοντος και, τρίτον, για διαγραφή εν γένει από τον φάκελο εργατικών ατυχημάτων του προσφεύγοντος του κατά τον προσφεύγοντα ψευδούς στοιχείου ότι η λευκή σκόνη με την οποία ο προσφεύγων ήρθε σε επαφή αποδείχθηκε εν τέλει ότι επρόκειτο για λευκή σκόνη σε αντίτυπο εφημερίδας στην οποία ο προσφεύγων ήταν συνδρομητής
   
      Διατακτικό
   
   Το Δικαστήριο Δημόσιας Διοίκησης διατάσσει:
   
               1)
            
            
               Απορρίπτει την προσφυγή ως προδήλως απαράδεκτη.
            
         
               2)
            
            
               Ο L. Marcuccio φέρει τα δικαστικά του έξοδα και τα έξοδα της Ευρωπαϊκής Επιτροπής.
            
         
               3)
            
            
               Ο L. Marcuccio υποχρεούται να καταβάλει στο Δικαστήριο Δημόσιας Διοίκησης το ποσό των 2 000 ευρώ.
            
         
      (1)  ΕΕ C 174 της 16.06.2012, σ. 31.